
ΠΡΟΛΗΨΗ ΚΑΙ ΑΝΤΙΜΕΤΩΠΙΣΗ ΕΚΦOΒΙΣΜΟΥ ΚΑΙ ΒΙΑΣ ΣΤΗΝ ΜΑΘΗΤΙΚΗ ΗΛΙΚΙΑ
Στον 21ο αιώνα που διανύουμε έχουμε παρατηρήσει πολλές εξάρσεις διαφόρων αρνητικών φαινομένων και συνηθειών, ιδιαίτερα στα παιδιά μικρής ηλικίας, όπως κακή διατροφή(παχυσαρκία) , διαδικτυακό - αναιρετικό μπούλινγκ , άγχος/στρες , κάπνισμα κ.τ.λ. Εκτός από τα παραπάνω ,και δίχως να παραβλέπουμε την σημαντικότητα τους, έχει παρατηρηθεί ότι η βία - ιδιαίτερα η ενδοσχολική -,και ο εκφοβισμός έχουν αυξηθεί  στο μέγιστο και κυρίως από παιδιά νεαρής ηλικίας. Ο όρος εκφοβισμός και βία στα σχολεία, σημαίνει , η εσκεμμένη και επαναλαμβανόμενη βία και επιθετική συμπεριφορά, με σκοπό την επιβολή  και την πρόκληση σωματικού και ψυχικού πόνου ,σε μαθητές και τους συμμαθητές τους. Με βάση των όσων έχουν ειπωθεί, για αυτό το φαινόμενο, έχουν σχεδιαστεί και έχουν εφαρμοστεί πολλά προγράμματα για την αντιμετώπισή του. Το πρόγραμμα αυτό απευθύνεται σε  παιδιά ηλικίας δημοτικού και θα έχει ως κύριους στόχους τα παιδία να κατανοήσουν το φαινόμενο του εκφοβισμού και της βίας, να εκφράσουν τα συναισθήματα τους , να κατονομάσουν τις αρνητικές επιπτώσεις του φαινομένου , να σκεφτούν και να συνειδητοποιήσουν  οι μαθητές ποια είναι τα χαρακτηριστικά του θύτη του θύματος και του παρατηρητή , να ενισχυθεί η ενσυναίσθηση και η αλληλεγγύη και να αναγνωριστούν τα συμπτώματα που μπορεί να οφείλονται αυτές οι συμπεριφορές.
Ο κυριότερος λόγος που πρέπει να εφαρμοστεί αυτό το πρόγραμμα είναι η μεγάλη έξαρση αυτού του φαινομένου. Η βασική επίπτωση που υφίσταται το παιδί σε αυτή την μικρή ηλικία, είναι ότι επιβαρύνεται η ψυχική του κατάσταση. Μεγάλο ποσοστό μαθητών δείχνει ότι υπέστη ψυχολογική διαταραχή λόγω τις βίας. Αυτό μπορεί να δημιουργήσει πρόβλημα στην μετέπειτα ζωή του σε θέματα ψυχολογικά, συναισθηματικά, κοινωνικά και ηθικά καθώς και να εμποδίσει το παιδί να προσαρμοστεί στην πραγματικότητα και στις απαιτήσεις που μπορεί να έχει αυτή, έχοντας επιπτώσεις τόσο στο ίδιο το παιδί όσο και στο σχολείο. Αυτό το πρόγραμμα αναφέρεται σε νεαρά παιδιά καθώς ο δάσκαλος σε αυτή την παιδική ηλικία συμπεριφέρεται σαν γονιός θέλοντας να δημιουργήσει ποιοτικές σχέσεις και σχέση ¨προστάτη¨ για όσα παιδιά αντιμετωπίζουν τέτοιου είδους προβλήματα.
Όλο αυτό το πρόγραμμα φυσικά θα έχει κάποια προφανή προσδοκώμενα αποτελέσματα ώστε να έχουν νόημα όλα αυτά που θα πραγματοποιηθούν. Σε κάποια από αυτά τα προσδοκώμενα αποτελέσματα, περιλαμβάνεται η κατανόηση της έννοιας της σύγκρουσης, του εκφοβισμού και της βίας. Επιπρόσθετα ,ένα ακόμα αποτέλεσμα που θα έπρεπε να αποσαφηνιστεί είναι η κατανόηση  της διάστασης του φαινομένου. Εν τέλει , ένα επιπλέον αναμενόμενο αποτέλεσμα είναι, το να εντοπιστούν οι αιτίες και οι επιπτώσεις της σχολικής βίας και του εκφοβισμού.
Όπως προαναφέρθηκε προηγουμένως το πρόγραμμα αυτό αποτελείτε από κάποιους κύριους στόχους. Αυτοί οι στόχοι μπορούν να χωριστούν σε έξι διαφορετικά μαθήματα, ανά ημέρα. Παρακάτω αναφέρονται αναλυτικά οι στόχοι που μπαίνουν κάθε ημέρα, τα υλικά και τα μέσα που είναι απαραίτητο να χρησιμοποιηθούν για την επίτευξη των στόχων , καθώς και οι μέθοδοι και οι ενδεχόμενες  δραστηριότητες που θα ενεργηθούν. :
 1η ημέρα : Στόχος : Να κατανοήσουν το φαινόμενο της βίας και του εκφοβισμού. Υλικά- Μέσα: γράφουμε μία ιστορία που θα περιλαμβάνει μέσα βία και εκφοβισμό κάνοντας έτσι στα παιδιά κατανοητό τις δύο βασικές αυτές έννοιες. Μοιράζουμε τις φωτοτυπίες , τις μπογιές ,τους μαρκαδόρους, τα χαρτιά Α4 και χρησιμοποιούμε μέσα προβολής βίντεο. Μέθοδοι : συζήτηση, ανάγνωση κειμένου, εικαστική δημιουργία. Ενδεχόμενη δραστηριότητα: Αφού έχουμε γράψει την ιστορία μας, η οποία θα περιλαμβάνει την σωστή και την λανθασμένη αντιμετώπιση που θα πρέπει να έχει ένας μαθητής προς τους  συμμαθητές του, θα το μοιράσει σε όλοι την τάξη. Επιπρόσθετα, θα το δείξει και σε βίντεο έτσι ώστε να το κατανοήσουν καλύτερα τα παιδιά. Έτσι θα καταλάβουμε τα δύο βασικά χαρακτηριστικά του φαινομένου, δηλαδή την διαφορά δύναμης και την ύπαρξη πρόθεσης.
 2η ημέρα : Στόχος :   Να κατονομάσουν τις αρνητικές επιπτώσεις του φαινομένου. Υλικά-Μέσα : Φωτοτυπία ερωτηματολογίου, μπογιές-μαρκαδόροι, χαρτιά Α4. Μέθοδοι: Συζήτηση, συμπλήρωση ερωτηματολογίου, εικαστική δημιουργία Ενδεχόμενη δραστηριότητα : Καταγράφουμε ένα ερωτηματολόγιο με ενδεχόμενα φαινόμενα εκφοβισμού ή βίας ή είτε και πιο ήπιων συμπεριφορών έτσι ώστε να μπορέσουμε να καταλάβουμε τι θεωρεί το παιδί εκφοβισμό ή βία, να το συζητήσουμε μέσα στην αίθουσα και ύστερα να τους κατονομάσουμε τις αρνητικές επιπτώσεις αυτού του φαινομένου.
. 3η ημέρα : Στόχος : Να μιλήσουν για τα συναισθήματά τους όταν είναι παρόντες σε περιστατικά εκφοβισμού και βίας. Υλικά : Χαρτί Α4, χαρτάκια με ρόλους Μέσα: Δραματοποίηση , Καταγραφή σκέψεων. Ενδεχόμενη δραστηριότητα : Φτιάχνουμε μία ιστορία υποθετική και αναθέτουμε στα παιδιά διάφορους ρόλους. Αφού γίνει η δραματοποίηση αυτής της σκηνής στο τέλος συζητάμε μέσα στην τάξη τους ρόλους του κάθε παιδιού και την συμπεριφορά του. 
4η μέρα : Στόχος : Να κατανοήσουν τα παιδιά, ποια είναι η έννοια του θύτη του θύματος και του παρατηρητή. Υλικά : Χαρτί Α4 , Μολύβια, Μαρκαδόροι Μέθοδοι: Δημιουργία σύντομων σεναρίων, με απλές συγκρούσεις εκφοβισμού και βίας. Ενδεχόμενη δραστηριότητα: να δώσουμε στα παιδιά τα σενάρια να τα διαβάσουν και να διακρίνουν ποιο αναφέρεται για εκφοβισμό, ποιο για βία και ποιο για απλή συζήτηση , όμως θα πρέπει να δικαιολογήσουν την απάντησή τους.
 5η ημέρα: Στόχος : Να αναγνωριστούν οι συμπεριφορές και τα συμπτώματα που μπορεί να οφείλονται στο φαινόμενο αυτό. Υλικά-μέσα : μέσα προβολής βίντεο, Χαρτί Α4 , Μαρκαδόροι-μπογιές. Μέθοδοι : Συζήτηση περιστατικών εκφοβισμού και βίας, παρακολούθηση ολιγόλεπτων ταινιών σχετικών με το θέμα και εμπλοκή στα παιχνίδια. Ενδεχόμενη δραστηριότητα: Προβολή και παρακολούθηση βίντεο από το διαδίκτυο, που να εστιάζουν στα συναισθήματα του θύματος και των παρατηρητών. Μετά από την παρακολούθηση των βίντεο θα γίνει συζήτηση για τις επιπτώσεις που διακρίνονται στις εξής  κατηγορίες , σχολικές, ψυχολογικές ,σωματικές και κοινωνικές. 
6η ημέρα: Στόχος : Να ενισχυθούν η ενσυναίσθηση και οι αλληλεγγύη. Υλικά : ΧαρτίΑ4, Μαρκαδόροι- μπογιές, μέσα προβολής βίντεο. Μέθοδος : Συζήτηση, εικαστική δημιουργία, παρακολούθηση βίντεο με θέματα αλληλεγγύης. Ενδεχόμενη δραστηριότητα : Παρακολούθηση βίντεο σχετικά με την αλληλεγγύη και την αποφυγή της βίας και του εκφοβισμού, καθώς και στο τέλος της προβολής να αναφέρονται και τονίζονται τα σημαντικά κομμάτια αυτού του βίντεο επισημαίνοντας τις συμπεριφορές αλληλεγγύης που προβλήθηκαν.
Εφόσον έχουμε προσδιορίσει ποια είναι αυτά τα έξη μαθήματα, μαζί με τους στόχους, τα υλικά, τους μεθόδους που θα χρησιμοποιήσουμε για την επίτευξη αυτών καθώς και κάποιες ενδεχόμενες δραστηριότητες, τώρα θα προσπαθήσουμε να αναλύσουμε όσο το δυνατών περισσότερο μία μέρα του προγράμματος, δηλαδή έναν στόχο. Αυτός ο στόχος είναι από την 4η ημέρα που έχει σαν στόχο, οι μαθητές να σκεφτούν ποια είναι η έννοια του θύτη, του θύματος και του παρατηρητή. Σε αυτό τον στόχο θα χρειαστεί να έχουμε μαζί μας, χαρτί Α4, μολύβια, μαρκαδόρους. Η μέθοδος που θα χρησιμοποιήσουμε είναι η δημιουργία κάποιων σεναρίων απλών συγκρούσεων ή περιστατικών εκφοβισμού ή ιστορίες βίας στο σχολείο και η καταγραφή των χαρακτηριστικών του θύματος, του θύτη και του παρατηρητή. Το όλο πρόγραμμα θα διαρκέσει περίπου 1 ώρα. Ξεκινώντας αυτό το πρόγραμμα, και εφόσον βρισκόμαστε στην 4η ημέρα, θα πρέπει να κάνουμε μια εισαγωγή στα προηγούμενα μαθήματα καθώς και με το τι θα ακολουθήσει στο σημερινό πρόγραμμα, η όλη αυτή διαδικασία θα πάρει 10 λεπτά. Συνεχίζοντας το πρόγραμμα, πηγαίνουμε στην πρώτη μας δραστηριότητα που περιέχει την παραχώρηση ,στους μαθητές, κάποιων σεναρίων. Δηλαδή, θα μοιράσουμε στα παιδιά κάποια σενάρια και οι μαθητές θα πρέπει να διαχωρίσουν ποιο από αυτά είναι μια απλή σύγκρουση, ποιο αφορά περιστατικό εκφοβισμού και ποιο βία στο σχολείο. Οι μαθητές θα πρέπει να δικαιολογήσουν την απάντησή τους. Μερικά από τα σενάρια αυτά είναι :
 1. Δύο αγόρια στην ώρα της γυμναστικής παίζουν ποδόσφαιρο, το ένα ρίχνει ένα σουτ, η μπάλα χτυπάει στο δοκάρι και η μπάλα γυρνάει και χτυπάει το άλλο παιδί στο κεφάλι. 
2. Ένα αγόρι σχεδόν καθημερινά περιμένει τον συμμαθητή του έξω από το σχολείο και τον ακολουθεί μέχρι το σπίτι και τον βρίζει και τον τρομοκρατεί. 
3. Ο Γιωργάκης κάθεται στο τελευταίο θρανίο και συνεχώς πετάει χαρτάκια και μολύβια στους συμμαθητές του, γιατί τον αρέσει να ενοχλεί τους άλλους.
 4. Τα δύο αγοράκια δεν άφησαν έναν συμμαθητή τους να παίξει μαζί τους, γιατί χτες έπαιξε με άλλα παιδάκια.
 5. Ο Τάσος δανείστηκε το μολύβι από τον συμμαθητή του, αλλά το έχασε. Η πρώτη δραστηριότητα θα διαρκεί περίπου 20 λεπτά.
 Εφόσον τελειώσαμε από την 1η δραστηριότητα, θα περάσουμε στην 2η που και σε αυτήν θα μοιράσουμε- όχι πολλές αλλά μία ιστορία-σε φωτοτυπίες στα παιδιά. Aφού διαβάσουμε την ιστορία και την κατανοήσουν τα παιδιά θα ζητήσουμε από τα παιδιά, να ζωγραφίσει το καθένα ξεχωριστά την ιστορία ή κάτι που σχετίζετε με αυτή. Μετά το κάθε παιδί θα μιλήσει για την δική του ζωγραφιά και τα άλλα παιδιά  θα του κάνουν ερωτήσεις σχετικά με την ζωγραφιά του. Η ιστορία αυτή που θα γράψουμε θα έχει ως ένα κύριο πρωταγωνιστή ένα νέο παιδί που ήρθε πρόσφατα στο σχολείο. Αυτό, το παιδί, θέλει να κάνει φίλους αλλά τα άλλα παιδιά τον κοροϊδεύουν ή δεν του μιλάνε καν.  Θέλει να πάει να παίξει αλλά τα άλλα παιδιά δεν τον προσκαλούν στο παιχνίδι τους και δεν τον δέχονται. Του παίρνουν την τσάντα, του πετάνε τα πράγματα κάτω, το παιδί στεναχωριέται, τους αποφεύγει αλλά δεν κάνει κάτι για αυτό ,δηλαδή δεν το λέει στους δασκάλους του και ψάχνει μόνο του να βρει την λύση. Η δραστηριότητα αυτή θα διαρκέσει περίπου 30 λεπτά. Περνάμε στην 3η και τελευταία δραστηριότητα, και εκεί θα πρέπει είτε τα παιδιά να είναι το καθένα ξεχωριστά είτε τα παιδιά να τα χωρίσουμε σε ομάδες. Τώρα θα δώσουμε στα παιδιά χρόνο να μας καταγράψουν ελεύθερα τα χαρακτηριστικά του θύτη, του θύματος και του παρατηρητή, μια λίστα για τον καθένα ξεχωριστά. Έπειτα θα συγκεντρώσουμε όλα τα χαρακτηριστικά στο πίνακα και θα τα διερευνούμε και τα θα αναλύσουμε όλοι μαζί, είτε όπως είμαστε σε ομάδες είτε σε ατομικό βαθμό. Αυτή η δραστηριότητα θα έχει διάρκεια περίπου 30 λεπτά. Αφιερώνουμε στο τέλος ένα ακόμα 10 λεπτό, κάνοντας μία ομαδική συζήτηση και ζητάμε από τα παιδιά να την αξιολογήσουν. Επιπλέον ρωτάμε, αν τους άρεσε το μάθημα, αν τους δυσκόλεψε τίποτα και πως τα πέρασαν σήμερα. Στο τέλος παίρνουμε εμείς τον λόγο, λέμε την δική μας άποψη και σκέψη, και ανανεώνουμε το ραντεβού μας για την επόμενη φορά.
Για να κλείσει σωστά το πρόγραμμα, θα πρέπει να γίνει μία αξιολόγηση όχι μόνο από εμάς, αλλά κυρίως από τους μαθητές. Αυτό θα γίνει σε μία επιπλέον μέρα και θα έχει ως βασικό σκοπό βέβαια να αξιολογήσουν το πρόγραμμα, αλλά και να εκτιμήσουν την συμμετοχή τους σε αυτό και να μιλήσουν για τα συναισθήματά τους σε όλη την πορεία του προγράμματος. Για την υλοποίηση αυτού του στόχου θα χρειαστούμε τα εξής υλικά: χαρτί Α4, μολύβια,  μπογιές και μαρκαδόρους και ερωτηματολόγια   . Οι κύριοι μέθοδοι που θα χρησιμοποιήσουμε είναι η συζήτηση και η εικαστική δημιουργία. Εισαγωγικά θα ξεκινήσουμε την συζήτηση εμείς, λέγοντας ότι φτάσαμε στο τέλος των συνεδριών μας και κάνουμε μία μικρή εκτίμηση των όσων έχουν  ακουστεί  και έχουμε δουλέψει μαζί . Ύστερα θα ζητήσουμε από τους μαθητές να ζωγραφίσουν ένα τρένο με  6 σταθμούς, όσα και τα μαθήματα που κάναμε, και πάνω από κάθε σταθμό οι μαθητές θα πρέπει να γράψουν λέξεις-κλειδιά ή εικόνες ή μια περιγραφή για την προσωπική τους διαδρομή σε αυτό το «ταξίδι». Μετά ενθαρρύνουμε τα παιδιά για να κάνουμε μια τελευταία συζήτηση, για την γενική τους εμπειρία για όλα αυτά τα μαθήματα. Ακόμα μπορούμε να κάνουμε ένα είδος προφορικού ερωτηματολογίου έχοντας ως πιθανές ερωτήσεις π.χ. Τι περίμεναν από αυτά τα μαθήματα? Τι πραγματοποιήθηκε? Τι τους άρεσε? Τι δεν τους άρεσε? Πως ένιωσαν όλο αυτό τον καιρό? Ποιο ήταν το καλύτερο μέρος των μαθημάτων? Ποιες οι δύσκολες στιγμές? Ποια ήταν η συνεισφορά του? Πως νιώθει τώρα που τελείωσε? Αφού τελειώσουμε την όλη αυτή συζήτηση, και για επίλογο θα προτρέψουμε τα παιδία να σηκωθούν και πιάσει ο ένας το χέρι του άλλου. Στην συνέχεια θα κλείσουμε όλοι τα μάτια μας και ο καθένας θα φέρει στο νου του την καλύτερη στιγμή του προγράμματος. Μετά από ένα λεπτό θα φωνάξουμε όλοι μαζί ένα σύνθημα, όπως π.χ. «ΕΙΜΑΣΤΕ ΟΜΑΔΑ» Ή «ΕΙΜΑΣΤΕ ΦΙΛΟΙ». Το πρόγραμμα έφτασε στο τέλος και δίνουμε στα παιδιά είτε ένα αναμνηστικό δώρο είτε ένα αναμνηστικό δίπλωμα για να θυμούνται ότι παραβρέθηκαν σε αυτό το πρόγραμμα.
